Na podlagi 58. člena in 59. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411)–UPB, s spremembami in dopolnitvami: v nadaljevanju: ZJU) **Direkcija Republike Slovenije za vode** objavlja javni natečaj za zasedbo prostega uradniškega delovnega mesta za nedoločen čas s polnim delovnim časom in 6 mesečnim poskusnim delom:

**Podsekretar, šifra DM: 10001, (m/ž),**

**v Skupnih službah**

Lokacija opravljanja dela: Celje

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - (Vrsta izob. KLASIUS: 17002) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) (Vrsta izob. KLASIUS: 17001) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) (Vrsta izob. KLASIUS: 17O99), magistrsko izobraževanje (druga bolonjska stopnja)/magistrska izobrazba (druga bolonjska stopnja) (Vrsta izob. KLASIUS: 17003),
* 6 let delovnih izkušenj oziroma izpolnjevanje pogojev za naziv podsekretar,
* obvezno usposabljanje za imenovanje v naziv,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se za naziv podsekretar, skrajšajo za eno tretjino, v primeru, da ima kandidat magisterij znanosti, doktorat oziroma zaključen specialistični študij.

Delovne naloge izbranega kandidata na delovnem mestu bodo:

* neposredna pomoč pri vodenju strokovnih nalog na delu delovnega področja notranje organizacijske enote,
* samostojno oblikovanje sistemskih rešitev in drugih najzahtevnejših gradiv,
* vodenje in sodelovanje v najzahtevnejših projektnih skupinah,
* opravljanje drugih najzahtevnejših nalog.

Pri izbranemu kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidat najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom ZJU.

Prijava mora biti **obvezno oddana na predpisanem obrazcu t.j. Vloga za zaposlitev**, ki je sestavni del objave javnega natečaja in mora vsebovati:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. da za namen tega javnega natečaja skladno z GDPR dovoljuje Direkciji RS za vode, pridobitev podatkov iz prejšnje točke tega javnega natečaja iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V skladu z 61.a členom ZJU, se v izbirni postopek ne uvrsti kandidat, ki ne izpolnjuje natečajnih pogojev.

V izbirnem postopku se bo strokovna usposobljenost kandidatov presojala na podlagi navedb v prijavi, priloženih pisnih izjav in drugih dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Prednost pri izbiri bodo imeli kandidati s tehnično izobrazbo.

Od kandidata se pričakuje naslednja znanja:

* zbiranje in analiza poslovnih potreb uporabnikov, njihovo preoblikovanje v zahteve ter priprava predlogov rešitev, vključno z analizo podatkov (SQL) in obdelavo prostorskih podatkov (QGIS, ESRI),
* optimizacija poslovnih procesov z izdelavo idejnih zasnov ter sodelovanje pri pripravi strategij,
* dobro poznavanje MS Office 365, MS Access, MS Project in drugih orodij za projektno vodenj,.
* uporaba analitičnih tehnik (npr. BPMN procesno modeliranje, modeliranje zahtev in primerov uporabe, analiza deležnikov, SWOT analiza, analiza vrzeli, priprava poslovnih primerov, določanje in spremljanje KPI, matrike odgovornosti RACI, prototipiranje rešitev).

Prednost pri izbiri bodi imeli kandidati z izkušnjami z vodenjem projektov in koordinacijo z zunanjimi izvajalci ter internimi službami, pripravo kompleksnih poslovnih primerov (Business Case) kot podlage za strateško odločanje, sposobnost celostnega razumevanja (“big picture”), naravno usmerjanje ljudi in procesov z vizionarsko naravnanostjo, odličnimi komunikacijskimi veščinami ter visoko stopnjo osebne integritete, skupaj z zmožnostjo predstavitve analiz vodstvu in sodelovanja pri pripravi ciljev in strategij, izkušnjami s pripravo razpisne dokumentacije in pridobivanjem sredstev prek javnih razpisov in praktične izkušnje s pisarniškimi informacijskimi sistemi (Lotus Notes, SPIS, Krpan) ter uporabo SharePointa. Prosimo, **da slednje kandidati navedeno obvezno označijo v obrazcu »Vloga za zaposlitev«, pod točko 4. d).**

Direkcija Republike Slovenije za vode bo opravila izbiro kandidata po predmetnem javnem natečaju in z izbranim kandidatom sklenila delovno razmerje za nedoločen čas s polnim delovnim časom, s poskusnim delom v trajanju 6 mesecev. Poskusno delo se lahko podaljša v primeru začasne odsotnosti z dela.

Izbrani kandidat bo delo na delovnem mestu podsekretar opravljal v uradniškem nazivu podsekretar z možnostjo napredovanja v naziv sekretar.

Delovno mesto je uvrščeno v 28. plačni razred.

Izbrani kandidat bo delo opravljal v prostorih Direkcije Republike Slovenije za vode, na naslovu Mariborska cesta 86, 3000 Celje oziroma v drugih uradnih prostorih Direkcije RS za vode.

Kandidat obvezno vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za JN za DM podsekretar, šifra DM: 10001, št. 11002-69/2025« na naslov: Direkcija RS za vode, Mariborska cesta 88, 3000 Celje, in sicer v roku 12 dni od objave javnega natečaja, ki je v celoti objavljen na osrednjem spletnem mestu državne uprave GOV.SI ter spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: [gp.drsv@gov.si](mailto:gp.drsv@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 90 dni po opravljeni izbiri. Obvestilo o končanem postopku javnega natečaja bomo objavili na osrednjem spletnem mestu državne uprave GOV.SI.

Informacije o izvedbi javnega natečaja dobite vsak delovni dan od 10. do 11. ure na telefonski številki (01) 478 3123, ga. Mateja Logar, informacije o delovnem področju na telefonski številki (03) 428 8813, g. Peter Kolenko.

Opomba: V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

mag. Karmen Škufca

namestnik direktorja

p.p. št. 0200-5/2025-2 z dne 27.1.2025